**U DEVET GODINA PODUZETNICI U PROIZVODNJI ELEKTRIČNE ENERGIJE POVEĆALI DOBIT SA 215,5 MILIJUNA NA 2,9 MILIJARDI KUNA**

|  |  |
| --- | --- |
| Analiza poduzetnika u djelatnosti proizvodnje, prijenosa i distribucije električne energije kroz razdoblje od 2008. do 2016. godine, pokazala je da je nakon osam godina broj poduzetnika gotovo osmerostruko veći, tj. da se sa 89, koliko ih je bilo 2008., povećao na 700 poduzetnika, koliko ih je bilo u 2016. godini.  Iako se broj poduzetnika višestruko povećao, broj zaposlenih smanjen je sa 13 465, koliko ih je bilo 2008. godine, na 11 698, koliko je bilo zaposlenih u 2016. godini. Razlog tome jest smanjenje broja zaposlenih u društvu [HEP-Operator distribucijskog sustava d.o.o.](https://www.transparentno.hr/pregled/46830600751/bfed752864c9bc43561ae7283d8bb8486139953c26a22ef46dc09cda873469a8f759d0cccf315f14b3c7ff3261f34b2fa71e38aea77aa573a8e95adc7c498cae), sa 9271, koliko ih je bilo 2008. godine, na 7504 zaposlena u 2016. godini, što je 1767 zaposlenih manje. S druge strane, riječ je uglavnom o novim tvrtkama bez zaposlenih, njih 470, ili s malim brojem zaposlenih (113 ima jednog, a 39 dva zaposlena). | **686,5 %**  Od 2008. do 2016. rast **broja poduzetnika** |
| **13,1 %**  Od 2008. do 2016. pad **broja zaposlenih** |


**Tablica 1. Osnovni financijski rezultati poslovanja poduzetnika u skupini djelat. 35.1 – Proizvodnja, prijenos i distribucija električne energije za razdoblje od 2008. do 2016. g.** (iznosi u tis. kn, prosječne plaće u kn)



*Izvor: Fina, Registar godišnjih financijskih izvještaja, obrada GFI-a za razdoblje 2008.-2016. godine*

Ukupan prihod rastao je sa 21,1 milijardu kuna, koliko je iznosio 2008. godine, na 26,2 milijarde kuna, koliko je iznosio 2016. godine, što je rast prihoda od 5,1 milijardu kuna. Kroz promatrano razdoblje rashodi su također rasli, ali u bitno manjem iznosu, sa 20,8 milijardi kuna, na 22,7 milijardi kuna te je neto dobit sa 215,5 milijuna kuna, koliko je iznosila 2008. godine, u 2016. godini porasla na 2,9 milijardi kuna.

**Grafikon 1. Dobit razdoblja, gubitak razdoblja te neto dobit poduzetnika u djelatnosti 35.1 – Proizvodnja, prijenos i distribucija električne energije kroz razdoblje od 2008. do 2016. godine**



*Izvor: Fina, Registar godišnjih financijskih izvještaja, obrada GFI-a za razdoblje 2008.-2016. godine*

1 AOP-i 266 i 291 iz GFI-a za razdoblje prije 2016. godine - *"Investicije u novu dugotrajnu imovinu"*, istovjetni su AOP-u 284 - *"Bruto investicije samo u novu dugotrajnu imovinu"* u novom obrascu GFI-a za 2016. godinu.

|  |  |
| --- | --- |
| Trgovinski saldo kroz cijelo navedeno razdoblje bio je negativan jer je uvoz svake od prezentiranih godina bio veći od izvoza. Najveća razlika između izvoza i uvoza bila je 2011. i 2012. godine, kada je iznosila 4,3 i 4,4 milijarde kuna, koliko je uvoz bio veći od izvoza. Naredne, 2013. godine, taj je minus u trgovinskom saldu smanjen na 2,2 milijarde kuna, dok je 2014. godine minus najmanji u promatranom razdoblju te je iznosio 1,6 milijardi kuna. U 2015. godini negativni trgovinski saldo iznosio je 2,7 milijardi kuna, što je za 50,4 % više nego u 2016. godini kada je iznosio 1,8 milijardi kuna (*tablica 2*).  Prosječna mjesečna neto plaća porasla je sa 6.386 kuna, koliko je iznosila u 2008. godini, na 7.508 kuna, koliko je iznosila u 2016. godini. To je rast plaće od 17,6 %. Najveća prosječna mjesečna plaća obračunata je 2014. godine, kada je iznosila 7.876 kuna. | **TRGOVINSKI SALDO**  u 2016. godini  **-1,8**  milijardi kuna |
| **17,6 %**  Rast **prosječne mjesečne neto plaće** u 2016. u odnosu na 2008. godinu |

Iako je restrukturiranje elektroenergetskog sektora u Hrvatskoj započelo 2001. godine, formalna liberalizacija započela je 2008. godine kada je došlo do usklađenja domaćih zakona sa stečevinom Europske unije. Time su 1. srpnja 2008. godine svi kupci električne energije dobili mogućnost izabrati svog opskrbljivača električnom energijom. Ipak, oni alternativni postali su aktivni na tržištu tek pet godina nakon usklađenja zakonodavstva. U promatranom razdoblju na tržištu električne energije pojavilo se nekoliko je novih konkurenata, od koji je većina osnovana nakon 2010. godine (posebno su označeni *u tablici 2*).

**Tablica 2. Top 15 poduzetnika prema ukupnom prihodu u 2016. godini u skupini djelatnosti 35.1 – Proizvodnja, prijenos i distribucija električne energije** (iznosi u tisućama kuna)

*Izvor: Fina, Registar godišnjih financijskih izvještaja, obrada GFI-a za 2016. godinu*

2 Društvo [HSE Adria d.o.o.](https://www.transparentno.hr/pregled/05925862411/0c415a64792e675d056d9fb01971cfa06e467e3c7947b6ba6bf5f838e09909e024168edbbd4ba2772c7e52c89e9ec27a8c4a071161587a02668fdbc9a5f92e0e) nije na rang listi prema prihodu u 2008. godini jer je do 29. rujna 2014. godine pretežita djelatnost društva bila savjetovanja u vezi s poslovanjem i ostalim upravljanjem (NKD 70.22), a nakon toga promijenjena je u trgovinu električnom energijom (NKD 35.14).

3 Društvo [HEP ELEKTRA d.o.o.](https://www.transparentno.hr/pregled/43965974818/c21d10fd0f5f5f425f29a78ba84e473f897cbd8ad8af20136b29d264bcd0b0d37efc2a15d91a35d9524d3516a91f1b6bb7ad76eb35ab2f145ada5997ddd0acec) osnovano je 31.10.2016. godine. Izvor: [Sudski registar](http://www.sudreg.pravosudje.hr), preuzeto 15. veljače 2018. godine.

4 Društvo [RWE ENERGIJA d.o.o.](https://www.transparentno.hr/pregled/81103558092/fae61686dbc8e76abeb796aad6e696f9d8f696db6b69128b72d82b2a05a1a69e20df35f19f889d29a75e41a5ef87f711b2cf84d72e4df2042d5dd4f2c3dda8a9) osnovano je 8.8.2011. godine. Izvor: [Sudski registar](http://www.sudreg.pravosudje.hr), preuzeto 15. veljače 2018. godine.

5 Društvo [PROENERGY d.o.o.](https://www.transparentno.hr/pregled/63962176928/cbf9195ed20af11db780a673e14ae2487736bd10e6f951235931abf2ea371cb0e5583adf2251f99682fa59ac453360cfee9ff0466402b75bde09f717f0a1e33f) osnovano je 29.4.2010. godine. Izvor: [Sudski registar](http://www.sudreg.pravosudje.hr), preuzeto 15. veljače 2018. godine.

6 Društvo [ENERGIA NATURALIS d.o.o.](https://www.transparentno.hr/pregled/65900776536/277c2b981e203e3bb1b7344f1a67c74ab1d3976e76ba57305bf47dbc23983dc047aaf15db2e1f335ac84f754b61b353fc7876a5ef2bd20a3fceca6726917d047) osnovano je 26.2.2010. godine. Izvor: [Sudski registar](http://www.sudreg.pravosudje.hr), preuzeto 15. veljače 2018. godine.

7 Društvo [ENEL TRADE d.o.o.](https://www.transparentno.hr/pregled/21863027546/b161e0299e46239a4fc73866bbd3f4f0f2c427de7349179d1281d452f0dc36d09065855e18bee43e3f1a4bf83dbd6bdc9f385454be4678c76220b51560a77dc1) osnovano je 3.10.2011. godine. Izvor: [Sudski registar](http://www.sudreg.pravosudje.hr), preuzeto 15. veljače 2018. godine.

8 Društvo [AXPO TRGOVINA d.o.o.](https://www.transparentno.hr/pregled/12604342512/13f2e7657d1483314b3069a3a38b0e49a8fbcfad0fc1db355975847a9897097c4d55614481f288bbb642a2772b4e5e4b4273afdd596d84a1657dfd5f6b4cd5df) osnovano je 19.7.2012. godine. Izvor: [Sudski registar](http://www.sudreg.pravosudje.hr), preuzeto 15. veljače 2018. godine.

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://www.fina.hr/Default.aspx?sec=1279) *rezultata poslovanja poduzetnika RH, po županijama i po gradovima i općinama u 2016. godini.*

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)*, a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275)

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/jrir/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*